**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

**กาเม๑**มีองค์สี่ไซร้ จงถวิล

บุรุษอย่านิยมยิน เสพส้อง

หญิงมีเจ้าของจิน- ดารัก ษานา

สี่จำพวกอย่าต้อง ถูกแล้วขาดศีล ๚ะ

**มุสาวาท๒**นี้สี่ ประการ

เอาเท็จมาแสดงสาร กล่าวเกลี้ยง

ไป่จริงซ้ำสาบาน พรางเพื่อน กันนา

บดบินคิดหลบเหลี้ยง ล่อให้หลงลม

**สุรา๓**องค์สี่ทั้ง เมรัย

ต้มกลั่นดองน้ำใส แช่เชื้อ

บออยากหากจิบใจ กินเล่น ก็ดี

ดูดดื่มเอาจิตเกื้อ ขาดสิ้นองค์ศีล

รักษาศีลยากล้ำ หลายประการ

คือศีลสองสถาน แปดห้า

แม้วใครสมาทาน ถือมั่น

มีสวรรค์เป็นเบื้องหน้า เพราะด้วยคุณศีล

๑ มาจากคำกาเมสุมิจฉาจาร ศีลข้อที่ ๓ ห้ามประพฤติผิดในกาม มี

องค์ประกอบ ๔ ประการ คือ ผู้นั้นมีเจ้าของ, มีจิตคิดจะเสพ, มีความ

พยายามจะเสพ, สำเร็จความใคร่

๒ พูดเท็จ หมายถึง ศีลข้อที่ ๔ ห้ามพูดเท็จ มีองค์ประกอบ ๔ ประการ คือ

พูดเท็จ, มีจิตคิดจะพูดเท็จ, พยายามจะพูดเท็จ, คนเชื่อ (พูดเท็จสำเร็จ)

๓  ย่อมาจากสุราเมรยมชฺชปมาทฏฺฐานา เป็นศีลข้อ๕ คือ งดเว้นจากการดื่ม

เครื่องดองของเมา มีองค์ประกอบคือ สิ่งนั้นเป็นชองมึมเมา, มีจิตคิดจะดื่ม,

พยายามดื่ม, ดื่ม